Badakuksen kansantasavalta

Badakuksen kansantasavalta oli useaan otteeseen kommunististen piirien suunnittelema valtio nykyisen Badakuksen alueelle. Kansantasavalta oli olemassa tammikuusta 1918 toukokuuhun 1918 eli Badakuksen sisällissodan ajan, muttei saanut silloinkaan virallista valtion asemaa, vain oli punakaartien yksipuolisesti Badakuksen lailliseksi vallanpitäjäksi julistama valtio. Myöhemmin Ferditinan kansantasavalta suunnitteli useaan otteeseen vuosina 1939-1947 Badakuksen muuttamista joko sodan tai sisäisen vallankumouksen kautta kommunistiseksi valtioksi. Syyssodan jälkeen oli tarkoitus muodostaa uusi Badakuksen kansantasavalta. Tarkoituksena oli hallita maata satellittivaltiona. Suunnitelmat uudistettiin 1944, mutta niistä luovuttiin Siltainlaakson taistelun jälkeen, jolloin Ferditina halusi keskittyä kilpajuoksuun Angeburghiin. Sodan jälkeen Ferditinan kansantasavalta suunnitteli kaatavansa Badakuksen hallituksen kansannousulla, johon myöhemmin sen oma armeija liittyisi avuksi. Lopulta suunnitelmista luovuttiin, kun Badakuksesta ei näyttänyt tulevan uhkaa Ferditinan rajoille.